
Text rozhodnutia
Súd: Krajský súd Banská Bystrica Spisová značka: 43CoKR/11/2015 Identifikačné číslo súdneho spisu: 6114200214 Dátum vydania rozhodnutia: 10. 08. 2015 Meno a priezvisko sudcu, VSÚ: JUDr. Drahomíra Dibdiaková ECLI: ECLI:SK:KSBB:2015:6114200214.3 Opravné uznesenie Krajský súd v Banskej Bystrici ako súd odvolací v právnej veci navrhovateľa Rebschule Tschida GmbH, Krotzen 1, A-7143 Apetlon, Rakúsko, zast. Advokátska kancelária JUDr. Ladislav Magyerka, s.r.o., Ernestova bašta 2, 940 01 Nové Zámky, IČO: 36 857 751 proti odporcovi AGROSPOL SLOVAKIA, s.r.o., so sídlom Olováry - Potočok 187, 991 22 Bušince, IČO: 36 039 276, zast. advokátom JUDr. Ing. Bernard Pekár, PhD., Kukučínova č. 24, 974 01 Banská Bystrica o určenie pravosti pohľadávky, o odvolaní odporcu proti rozhodnutiu Okresného súdu Banská Bystrica č.k. 61Cbi 1/2014-123 zo dňa 27. augusta 2014 jednohlasne takto r o z h o d o l : Rozhodnutie Okresného súdu Banská Bystrica č.k. 61Cbi 1/2014-123 zo dňa 27. augusta 2014 v jeho záhlaví opravuje tak, že správne označenie identifikačného čísla právneho zástupcu navrhovateľa Advokátskej kancelárie JUDr. Ladislav Magyerka, s.r.o., M.R. Štefánika 73, 940 01 Nové Zámky je 36 857 751. Rozhodnutie Krajského súdu v Banskej Bystrici č.k. 43CoKR/11/2015-166 zo dňa 24. júna 2015 v jeho záhlaví opravuje tak, že správne označenie sídla právneho zástupcu navrhovateľa je Advokátska kancelária JUDr. Ladislav Magyerka, s.r.o., Ernestova bašta 2, 940 01 Nové Zámky a správne označenie identifikačného čísla je 36 857 751. o d ô v o d n e n i e : Krajský súd v Banskej Bystrici ako súd odvolací rozhodnutím č.k. 43CoKR/11/2015-166 zo dňa 24. júna 2015 potvrdil odvolaním napadnuté rozhodnutie Okresného súdu Banská Bystrica č.k. 61Cbi 1/2014-123 zo dňa 27. augusta 2014 v odvolaním napadnutej časti. Dňa 28.07.2015 bol odvolaciemu súdu vrátený spis za účelom opravy označenia sídla a IČO právneho zástupcu navrhovateľa. Z výpisu z obchodného registra Okresného súdu Nitra vložka č. 21985/N odvolací súd zistil, že k zmene sídla Advokátskej kancelárie právneho zástupcu navrhovateľa došlo v priebehu odvolacieho konania ku dňu 03.01.2015. Z výpisu z obchodného registra tiež vyplýva, že správne IČO Advokátskej kancelárie JUDr. Ladislav Magyerka, s.r.o. je 36 857 751. Podľa § 164 zákona č. 99/1963 Zb. Občianskeho súdneho poriadku ( ďalej O.s.p.) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa ust. § 211 ods. 1 O.s.p. ak tento zákon neustanovuje inak, pre konanie na odvolacom súde platia primerane ustanovenia o konaní pred súdom prvého stupňa. Odvolací súd zistil, že v záhlaví rozhodnutia okresného, ako aj krajského súdu došlo k zrejmej nesprávnosti pri písaní označenia IČ-a Advokátskej kancelárie JUDr. Ladislav Magyerka, s.r.o., keď namiesto správneho IČO: 36 857 751 bolo uvedené IČO: 36 857 151. Odvolací súd preto túto zistenú zrejmú chybu v písomnom vyhotovení rozhodnutia okresného, ako aj odvolacieho súdu postupom podľa § 211 a § 164 O.s.p. opravil tak, že v záhlaví uviedol správne označenie identifikačného čísla. Zároveň odvolací súd opravil vo svojom rozhodnutí sídlo Advokátskej kancelárie JUDr. Ladislav Magyerka, s.r.o., ktoré správne znie - Ernestova bašta 2, 940 01 Nové Zámky. Poučenie: Proti tomuto uzneseniu nie je odvolanie prípustné.

